stanford-oval/wikipedia huggingface dataset:
אידי אמין
ביוגרפיה > ילדות, נעורים ותחילת הקריירה

אידי אמין נולד למשפחה משבט הקאקווה המוסלמי, ליד קובוקו שבמחוז הארואה באוגנדה. תאריך לידתו המדויק לא ידוע, אך ככל הנראה שנת לידתו היא בין 1923 ל-1928. גידלה אותו אימו, רופאת אליל בעיסוקה, והוא רכש השכלה מועטה. במקור הובאה משפחתו של אמין מדרום סודאן כחלק ממבצע בריטי לעירוב אוכלוסיות.
אידי אמין הצטרף לרובאי המלך האפריקנים של הצבא הבריטי. תחילה שימש עוזר טבח, לאחר מכן, ב-1946, היה טוראי, ולאחר שהצטיין בעת מרד המאו מאו בקניה הועלה לדרגת סגן. הוא נחשב לחייל טוב, אם כי נלהב למדי, ורכש מוניטין של אדם אכזר. הוא התקדם במהירות בסולם הדרגות, ומדרגת רב-סרן הועלה ל"אפנדי", הדרגה הגבוהה ביותר שיכול היה לקבל חייל אפריקאי בצבא הבריטי. אמין היה גם ספורטאי מוצלח, שחיין ואלוף אוגנדה באיגרוף במשקל כבד מ-1951 ועד 1960.
עם הכרזת העצמאות של אוגנדה ב-1962, העלה אותו ראש ממשלת אוגנדה, מילטון אובוטה, לדרגת סגן-אלוף, ולאחר מכן, ב-1964, היה לסגן הרמטכ"ל של צבא אוגנדה. ב-1965 הואשמו אובוטה ואמין בעסקת הברחת זהב, קפה ושנהב מהרפובליקה הדמוקרטית של קונגו. ועדת חקירה פרלמנטרית שמה את אובוטה במצב עדין, שממנו יצא על ידי מאסר של חמישה שרים, קידומו של אידי אמין לרמטכ"ל, השהיית החוקה של 1962 והכרזת עצמו כנשיא במקום מוטסה השני, מלך בוגנדה (אנ'), שהיה עד אז נשיא המדינה.
באפריל 1968 ביקר אמין את רמטכ"ל הצבא בישראל. אמין השתתף בקורס צניחה של צה"ל. הוא אומנם לא סיים את הקורס, אך קיבל כנפי צניחה ונשא אותן בגאון על חזהו במשך כל תקופת שלטונו.
אידי אמין החל בגיוס בני שבטו לצבא, ויחסיו עם אובוטה החלו להתערער. אובוטה הגיב בהשמתו של אידי אמין במעצר בית, ולאחר שנכשל – העביר את אמין לתפקיד לא-ביצועי בצבא.
ביוגרפיה > תפיסת השלטון

ב-25 בינואר 1971 הנהיג אידי אמין הפיכה צבאית באוגנדה, לאחר ששמע כי אובוטה, שהיה אז בכנס בין-לאומי בסינגפור, מתכוון לעוצרו על מעילה בכספי הצבא. לאחר ההפיכה הנהיג אמין משטר צבאי במדינה. הוא קרא לעצמו "הוד מעלתו הנשיא לכל החיים, פילד-מרשל החאג' דוקטור אידי אמין, VC, DSO, MC, אדון כל חיות האדמה ודגי הים, כובש האימפריה הבריטית באפריקה בכלל ובאוגנדה בפרט, ומלך סקוטלנד".
ביוגרפיה > הגלות

אמין ברח לגלות בלוב, שם לא ידוע האם נשאר רק עד סוף 1979 או למשך 10 שנים, לפני שמצא מקלט בערב הסעודית. הוא פתח חשבון בנק בג'דה שבערב הסעודית ב-1979, וחי שם עם ארבע נשותיו עד למותו, כשהוא מתקיים על פנסיה ממשלתית.
ב-2001 דווח כי אמין בונה בית מפואר בכפר הולדתו באוגנדה עבור 48 ילדיו ומבקש לחזור לגור במדינה.
ב-20 ביולי 2003 דווח כי הוא מצוי בתרדמת וגוסס בבית-החולים ע"ש המלך פייסל בג'דה. אחת מנשותיו ביקשה מנשיא אוגנדה, יוורי מוסווני, כי אידי אמין יוחזר למות במולדתו, אך נענתה כי אם יחזור הוא צפוי לעמוד למשפט על פשעיו. אידי אמין מת בערב הסעודית ב-16 באוגוסט 2003, ונקבר בג'דה.
ב-17 באוגוסט 2003, אמר דייוויד אוון ל"רדיו 4" של ה-BBC כי בעת שהיה שר החוץ של בריטניה, הוא הציע לחסל את אמין כדי לסיים את משטר הטרור שלו, אך הרעיון לא התקבל. אוון אמר כי משטרו של אמין היה הרע מכול, וזו בושה שהתאפשר לו להחזיק בשלטון במשך זמן ארוך כל כך.
בתרבות

בשנת 2006 יצא הסרט "המלך האחרון של סקוטלנד", שתסריטו מבוסס על סיפור שלטונו של אידי אמין, אך מספר את סיפורו הבדוי של רופאו האישי של אמין, שהגיע לאוגנדה מסקוטלנד והופך ליועצו הקרוב. בסרט מגלם את אמין השחקן פורסט ויטקר, שזכה על תפקידו זה בפרס אוסקר לשחקן הטוב ביותר.
בסרט הישראלי, הגונב מגנב פטור, נקלע ששון (מגולם על ידי זאב רווח) לסט של הסרט מבצע יונתן, ומתחזה לשחקן שמגלם את אידי אמין דאדא, כדי לברוח מהשוטרים שרודפים אחריו.
הערות שוליים

↑  מספר האוגנדים המדויק שנרצחו כתוצאה משלטונו אינו ידוע. הוועד הבין-לאומי של המשפטנים (אנ') העריך שנרצחו סביב 300,000 איש, ולכל הפחות 80,000. אומדן נוסף, שנערך בסיוע אמנסטי אינטרנשיונל, מדבר על כ-500,000 הרוגים (פטריק קיטלי, Idi Amin, כתבה באתר הגארדיאן, 18 באוגוסט 2003).
↑  רמטכ"ל אוגנדה אורח בר־לב, מעריב, 29 באפריל 1968
↑  גנראל אידי אמין עבר אימוני צניחה בישראל, הארץ, 26 בינואר 1971
↑  Idi Amin killer file, באתר moreorless
↑  Ian Johnston, Death of a despot, buffoon and killer, news.scostsman.com, 17 August 2003
↑  יצא נשיא אוגנדה, על המשמר, 19 ביולי 1971
↑  יוסף חריף, ניתוק היחסים דיפלומטיים עם אוגאנדה אחר הודעת אמין: "לסגור השגרירות", מעריב, 31 במרץ 1972
↑  גנראל אמין הזהיר את ישראל מחתירה נגדו-נאמר בהודעה רשמית של אוגנדה ירושלים: הודעה המודה ומדאיגה, על המשמר, 1 במרץ 1972
↑  חמישה ישראלים נעצרו וגורשו מאוגנדה – הופסקו מפעלי פיתוח, על המשמר, 26 במרץ 1972
↑  עגבת (סיפיליס) – ד”ר אכי פרידמן, סלב דרמטולוגי
↑  אידי אמין נשיא ורוצח, הנרי קיימבה אתר בוקספר
↑  רויטרס, אידי אמין משקיע באוגנדה; רוצה לחזור לביתו, באתר הארץ, 10 בספטמבר 2001
↑  סי"ג, אידי אמין נמצא בתרדמת בסעודיה, באתר הארץ, 21 ביולי 2003
↑  יוסי מלמן, מת אידי אמין – הרודן המודח של אוגנדה; נקבר בטקס קטן בסעודיה, באתר הארץ, 17 באוגוסט 2003
↑  Entebbe, Mogadishu and Baader-Meinhoff, OpsRoom.org
↑  טים קוקס, רויטרס, אידי אמין חזר לאוגנדה, באתר הארץ, 19 בפברואר 2007
↑  המנצח הגדול באוסקר: "השתולים" של סקורסזי, באתר הארץ, 26 בפברואר 2007
| --- | --- |
בקרת זהויות :  NLI: 987007583363905171  PLWABN: 9810571317505606  BNE: XX868274  BnF: cb12025305m (data)  GND: 118502565  ISNI: 0000 0001 1576 0238  LCCN: n80004342  NARA: 10583046  NDL: 00620262  NKC: xx0232389  NLA: 35006025  NTA: 070577501  SELIBR: 301553  SNAC: w65q4wfq  SUDOC: 028413296  Trove: 139145  VIAF: 79044798   WorldCat (עם VIAF): 79044798 
קריקטורה של אידי אמין, צייר: אדמונד ואלטמן
איי דבנהאם

| --- | --- |

 נתונים גאוגרפיים
 מיקום:  מפרץ מרגריט 
 קואורדינטות:  68°08′00″S 67°07′00″W﻿ / ﻿68.133333333333°S 67.116666666667°W﻿ / -68.133333333333; -67.116666666667
 נתונים מדיניים
 על שם:  פרנק דבנהאם 
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהאיי דבנהאם(למפת חצי האי האנטארקטי רגילה) בסיס חנרל ברנרדו אוהיגינס ריקלמהאיי דבנהאם(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאיי דבנהאם(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאיי דבנהאם
 
איי דבנהאם (באנגלית: Debenham Islands) הם קבוצה של שישה איים וסלעים נוספים הבולטים מעל פני הים, במפרץ מרגריט, בין האי מילראנד והחוף המערבי של ארץ גרהאם שבאנטארקטיקה.
באיים מצויים אתרי מורשת היסטוריים אנטארקטיים, בהתאם לאמנה האנטארקטית.
ששת האיים הם:
האי אן
האי אודרי
האי ברברה
האי בארי
האי בראיין
האי ג'ון
שיא גובהם של האיים - 19 מטרים מעל פני הים.
היסטוריה > גילוי האיים

האיים התגלו על ידי המשלחת הבריטית אל ארץ גרהאם, אשר חקרה את ארץ גרהאם בין השנים 1937–1934 בהנהגת ג'ון ריימיל. המשלחת הקימה בסיס מחקר על האי בארי במהלך שהותה באזור.
בסיסי המחקר באי בארי הם אתר מורשת היסטורי אנטארקטי, בהתאם לאמנה האנטארקטית.
היסטוריה > מקור השם

האיים נקראו על שמו של פרנק דבנהאם, שהיה חבר בוועדה המייעצת של משלחת החקר הבריטית לארץ גרהאם.
לקריאה נוספת

• Ben Saul, Tim Stephens, editors , P 269
הערות שוליים

1 2 3  מידע גאוגרפי והיסטורי
1 2  האמנה האנטארקטית לעניין אתרי מורשת היסטוריים באתר ממשלת אוסטרליה
↑  מידע גאוגרפי
↑  כמו גם אתרים נוספים באנטארקטיקה
↑  קורות חייו של פרנק דבנהאם
| איי דבנהאם |
| --- | --- | --- |
| האיים בסדר אלפביתי: | האי אודרי • האי אן • האי בארי • האי בראיין • האי ברברה • האי ג'ון |  |
| האיים מצפון לדרום: | האי ברברה • האי אן • האי בארי • האי בראיין • האי אודרי • האי ג'ון |  |
אלטרואיזם אפקטיבי

אלטרואיזם אפקטיבי היא אידאולוגיה ותנועה חברתית, אשר משתמשת בראיות אמפיריות ובחשיבה רציונלית כדי למצוא את השיטות היעילות ביותר לעזור לאחרים. אלטרואיסטים אפקטיביים מנסים לשקול את כל דרכי הפעולה האפשריות, ולבחור בדרך הפעולה שתביא לתוצאה החיובית המרבית. חשיבה רחבה זו המבוססת על ראיות מבדילה את האלטרואיזם האפקטיבי מפילנתרופיה או אלטרואיזם מסורתיים.
בעוד שחלק ניכר מהאלטרואיסטים האפקטיביים התמקדו במגזר השלישי, הפילוסופיה של אלטרואיזם אפקטיבי חלה באופן רחב יותר גם על תעדוף פרויקטים מדעיים, חברות, ומדיניות שניתן להעריך שמצילים חיים, עוזרים לאנשים, או באופן כללי בעלי ההשפעה החיובית הגדולה ביותר. בין האנשים הבולטים הפעילים בתנועה נמצאים הפילוסוף פיטר סינגר, דסטין מוסקוביץ ממייסדי פייסבוק, קארי טונה, הפילוסופים מאוקספורד ויליאם מקאסקיל וטובי אורד, שחקנית הפוקר המקצוענית ליב בורי והסופר ג'ייסי ריס.
אידאולוגיה

אלטרואיזם אפקטיבי נבדל מפילנתרופיה רגילה בדגש שהוא שם על השוואה כמותית בין מטרות שונות ותוכניות התערבות שונות במטרה למקסם ערכים אנושיים כלשהם. במובן הזה, הוא שואב השראה מהתוצאתנות בכלל ומהפילוסופיה התועלתנית בפרט, שחלק ממובילי התנועה תומכים בה באופן מוצהר. תפיסותיו של הפילוסוף פיטר סינגר במיוחד עמדו בבסיסה של תנועת האלטרואיזם האפקטיבי. בספרו The Life You Can Save סינגר תמך בפילוסופיה הבסיסית של נתינה אפקטיבית, בטענה שלאנשים יש חובה מוסרית לתרום יותר בגלל קיומו של עוני קיצוני בעולם. בספר, סינגר טוען שעל אנשים להשתמש בארגונים המעריכים אפקטיביות של ארגוני צדקה כדי להפוך את התרומות שלהם לאפקטיביות ביותר. סינגר עצמו תורם שליש מהכנסתו לצדקה.
בין הנושאים הנידונים בתנועת אלטרואיזם אפקטיבי: סיכוני אסון עולמיים, עוני קיצוני, מחלות טרופיות מוזנחות, רווחת בעלי חיים, סבל של חיות בר, לונגתרמיזם (אנ').
אידאולוגיה > אוניברסליות

אלטרואיסטים אפקטיביים דוחים את הטענה שלחיים של חלק מהאנשים יש יותר ערך מאשר לאחרים. לדוגמה, הם מאמינים כי לאדם החי במדינה מתפתחת יש ערך זהה לאדם הגר במדינה מפותחת.
"אין זה משנה אם בן האדם שאני יכול לעזור לו הוא ילד הנמצא בטווח ראייתי או ילד בנגלי שאת שמו לא אדע הנמצא עשרת אלפים קילומטרים ממני. [...] נקודת המבט המוסרית דורשת מאיתנו להסתכל מעבר לאינטרסים של החברה שלנו. בעבר [...], זה בקושי היה אפשרי, אבל זה אפשרי כיום. מנקודת המבט המוסרית, מניעת רעב של מיליוני אנשים מחוץ לחברה שלנו חייבת להחשב כפעולה הדחופה לפחות ככיבוד נורמות קניין בתוך החברה שלנו.
בנוסף, אלטרואיסטים אפקטיביים רבים חושבים שלדורות עתידיים של אנשים יש ערך מוסרי שווה לערך המוסרי של אנשים החיים בהווה. לכן, הם מתמקדים בהקטנת הסיכונים הקיומיים לאנושות (סיכוני אסון עולמיים). אחרים מאמינים שצריך לתת משקל מוסרי שווה לרצונות של בני אדם ולרצונות דומים של בעלי-חיים לא אנושיים, ומנסים למנוע סבל של בעלי חיים, כמו אלה הגדלות בחקלאות תעשייתית.
אידאולוגיה > תיעדוף של תחומי פעולה

בעוד שיש עליה בדגש על אפקטיביות וראיות אמפיריות בקרב עמותות, זה נעשה בדרך כלל בתוך תחום פעולה בודד, כמו חינוך או שינוי אקלים. לעומת זאת, אלטרואיסטים אפקטיביים מנסים להשוות תחומי פעולה שונים.
אלטרואיסטים אפקטיביים מנסים להשוות בין תחומי פעולה שונים ולבחור מתוכם את התחום החשוב ביותר, תוך הסתמכות על ערכים אלטרואיסטיים רחבים כגון ניסיון למנוע סבל. לאחר בחירת תחום הפעולה, אלטרואיסטים אפקטיביים ישתמשו בזמנם ובכספם לצורך השגת המטרות בתחום הפעולה הנבחר. ישנם מספר ארגונים המבצעים מחקר לתיעדוף תחומי פעולה. תחומי הפעולה שאלטרואיסטים אפקטיביים נוטים להתמקד בהם כיום הם: עוני במדינות מתפתחות, סבלן של חיות משק, והבטחת קיום עתיד האנושות.
אידאולוגיה > עלות-תועלת

אלטרואיסטים אפקטיביים מנסים לזהות עמותות צדקה ופילנתרופיה בעלי אפקטיביות מרבית. כלומר, אלו שיביאו לטוב הגדול ביותר לעולם בהינתן תרומה נוספת לעמותה. לדוגמה בחירה של התערבות בתחום הבריאות תעשה בהתייחסות לעלות-תועלת, או האפקטיביות שלהן, אשר ניתנת למדידה באמצעות שנות חיים מתוקננות לאיכות (Quality Adjusted Life Years - QALYs).
נתינה אפקטיבית היא מרכיב חשוב של אלטרואיזם אפקטיבי משום שישנן עמותות אשר, מבחינת עלות-תועלת, פעולותיהן אפקטיביות יותר במספר סדרי גודל מאשר פעולותיהן של עמותות אחרות.
במקרים קיצוניים, עמותות נכשלות לחלוטין בהשגת המטרות שלהן.
אידאולוגיה > תרומה שולית

באופן כללי, בבחינת תרומה לעמותה, אלטרואיסטים אפקטיביים בודקים האם יש צורך למימון נוסף עבור העמותה, ומנסים להעריך את האפקטיביות השולית של תרומה נוספת לעומתה, ולא להסתמך בלעדית על האפקטיביות שהעמותה הציגה בעבר.
אידאולוגיה > בחירת קריירה

אנשים רבים מאמינים שהדרך הטובה ביותר לעזור לאנשים היא באמצעות דרכים ישירות, כמו עבודה בעמותת צדקה או ספקי שירותים חברתיים. אבל כיוון שארגונים כאלה מצליחים לעיתים קרובות למצוא אנשים להעסיק, אלטרואיסטים אפקטיביים רבים טוענים שיש להשוות את התרומה לעולם של אדם העוסק ב"מקצוע אלטרואיסטי" לתרומה שהמועמד הבא הכי טוב היה מבצע אילו הוא היה מועסק. לפי דרך חשיבה זו, ההשפעה של אדם הבוחר בקריירה במקצוע אלטרואיסטי קונבנציונלי היא קטנה ממה שנראה.
האפשרות של להרוויח כסף כדי לתרום מוצעת כאסטרטגיה לקריירה אפשרית לאלטרואיסטים אפקטיביים. באסטרטגיה זו, בוחרים בקריירה אשר צפויה להניב רווחים גובהים במיוחד מתוך מטרה מפורשת של תרומת סכומי כסף גדולים לעמותות אפקטיביות.
ביקורת

דייוויד ברוקס הביע ספק שילדים במדינות רחוקות הם שווי-ערך מוסרי לילדים הנמצאים קרוב. הוא טוען שמוסר צריך להיות "מאציל פנימית". בירחון Stanford Social Innovation Review, קן ברגר ורוברט פנה מ-Charity Navigator (אנ') ביקרו את המנהג של אלטרואיזם אפקטיבי "להשוות בין תחומי פעולה ובין מוטבים", מכנים זאת "מוסרני, במובן הגרוע ביותר של המילה".
פסקל-עמנואל גוברי מזהיר מפני "בעיית המדידה", בטענה שבתחומים מסוימים, כמו מחקר רפואי או שיפור הממשל במדינות מתפתחות "צעד איטי אחר צעד", קשה למדוד את התועלת שנוצרת בעזרת ניסויים מבוקרים וחישובי עלות-תועלת. יש אפשרות שתחומים אלה לא יוערכו כראוי על ידי מי שמונע מהאלטרואיזם האפקטיבי. ג'ניפר רובינשטיין מעלה גם היא את ההשערה שאלטרואיזם אפקטיבי עשוי להיות מוטה כנגד מטרות שאינן קלות למדידה.
מבקרים נוספים התנגדו לאלטרואיזם אפקטיבי על בסיס העובדה שתומכיו נוטים לא לתמוך במטרות פוליטיות כגון אנטי-קפיטליזם המשנות את "הסדר הממסדי העולמי הקיים", אלא רק פועלים במסגרתו.
לקריאה נוספת

Peter Unger (1996). Living High and Letting Die: Our Illusion of Innocence. Oxford University Press. ISBN 978-0195108590
Peter Singer (2009). The Life You Can Save: Acting Now to End World Poverty. Random House. ISBN 978-1-4000-6710-7
Peter Singer (2015). The Most Good You Can Do: How Effective Altruism Is Changing Ideas About Living Ethically. Yale University Press. ISBN 978-0300180275
Nick Cooney (2015). How To Be Great At Doing Good: Why Results Are What Count and How Smart Charity Can Change the World. Jossey-Bass. ISBN 978-1119041719
ראו גם

80,000 שעות
הערות שוליים

↑  The why and how of effective altruism: Peter Singer’s talk visualized, TED Blog, ‏2013-09-19 (באנגלית)
↑  פיטר סינגר: הלמה והאיך של אלטרואיזם אפקטיבי | TED
↑  Washington Post on Dustin Moskovitz and Cari Tuna
↑  Thompson, Derek (2015-06-15). "The Greatest Good". The Atlantic. ISSN 1072-7825. נבדק ב-2019-02-11.
↑   The Most Good You Can Do | Peter Singer | Talks at Google, סרטון בערוץ "Talks at Google", באתר יוטיוב (אורך: 01:00:10)
↑  News: Liv Boeree on Effective Altruism, PokerStrategy.com
↑  Matthew Gault, Becky Ferreira, Jason Koebler, This Think Tank Wants to End Factory Farming, Motherboard, ‏2017-12-28 (באנגלית)
↑  Dylan Matthews, You have $8 billion. You want to do as much good as possible. What do you do?, Vox, ‏2015-04-24
↑  Troy Jollimore, "Impartiality". The Stanford Encyclopedia of Philosophy, Winter 2018, Metaphysics Research Lab, Stanford University, 2018
↑  "Opinion | The Trader Who Donates Half His Pay|last=Kristof|first=Nicholas|date=2015-04-04|newspaper=The New York Times|language=en-US|issn=0362-4331|access-date=2019-02-11".
↑  "Famine, Affluence, and Morality" (PDF). 1972. p. 231. אורכב מ-המקור (PDF) ב-2015-11-06. נבדק ב-2015-04-26.
↑  Anthony Skelton, The Ethical Principles of Effective Altruism, Journal of Global Ethics 12, 2016, עמ' 137–146
↑  Why Farmed Animals?, Animal Charity Evaluators (באנגלית)
↑  "You have $8 billion. You want to do as much good as possible. What do you do?". Vox.
↑  MacAskill, William, 1987-, Doing good better : How effective altruism can help you make a difference, New York, N.Y.
↑  Iason Gabriel, Effective Altruism and Its Critics (Journal of Applied Philosophy, 2017), Journal of Applied Philosophy
↑  What is Effective Altruism? | Practical Ethics, blog.practicalethics.ox.ac.uk
↑  "Your dollar goes further when you fund the right program". GiveWell.
↑  "Giving 101: The basics". GiveWell.
↑  "Room for Mmore funding". GiveWell.
↑  Todd, Benjamin J. "Just What Is 'Making a Difference'? - Counterfactuals and Career Choice". 80,000 Hours. Centre for Effective Altruism.
↑  "Opinion | The Way to Produce a Person|last=Brooks|first=David|date=2013-06-03|newspaper=The New York Times|language=en-US|issn=0362-4331|access-date=2019-02-11".
↑  The Elitist Philanthropy of So-Called Effective Altruism (SSIR), ssir.org (באנגלית)
↑  Can Effective Altruism really change the world?, theweek.com, ‏2015-03-16
↑  The Lessons of Effective Altruism, Ethics & International Affairs, ‏2016-12-14 (באנגלית)
↑  Against Charity, jacobinmag.com (באנגלית)
↑  Brian Berkey, The Institutional Critique of Effective Altruism
אישיות

.
אישיות (בלטינית: Persona) או אופי היא האיכות הכללית של התנהגות האדם. האישיות היא מכלול התכונות הנפשיות הנרכשות והמולדות המכתיבות את ההתנהגות, המחשבות והתחושות של הפרט במצבים בהם פרטים אחרים לא בהכרח יתנהגו, יחשבו ויחושו כמותו.
את האישיות ניתן להגדיר גם כקבוצה גמישה ומאורגנת של מאפיינים ייחודיים לאדם מסוים המשפיעים על הכרתו, דחפיו והתנהגותו במצבים שונים.
ניתן להוסיף כי האישיות של האדם נקבעת גם על פי מקום מחייתו וסביבת החיים שלו, ויכולים להיות מניעים לבניית אישיות האדם שיכולים להחשב על ידי החברה הכללית בתור מניעים שליליים וחיוביים כאחד.
התפתחות המושג ומקור השם

המילה "פרסונה" תיארה לראשונה "אישיות" בשפה הלטינית. מילה זו הושאלה מיוונית שבה היא תיארה תחילה מסכת תיאטרון ומאוחר יותר גם את המסכה וגם את תכונות הנפש המוחצנות שעל השחקן להפגין כאשר הוא מרכיב אותה על פניו. הרומאים השתמשו במילה "פרסונה" כדי לתאר גם את תכונות האופי שהשחקן או אדם שאינו שחקן מפגין כאשר אינו מרכיב כל מסכה – דהיינו תדמית. מאוחר יותר תיארה המילה גם את תדמיתו החיצונית המופגנת של אדם וגם את תכונותיו האמתיות המוכרות רק למעטים – המשמעות המקובלת בתקופה המודרנית למונח ל"אישיות". לאחר פרסום תורתו של זיגמונד פרויד, החל שימוש במושג "אישיות" גם לתיאור מכלול המנגנונים הנפשיים המניעים כל פרט שהוא להתנהגות, מחשבות ורגשות כל שהם – המבנה הכללי של נפשו של כל אדם ובהשאלה גם המבנה הכללי של נפשו של כל פרט ממין כל שהוא.
הגדרות של אישיות

עיון בהגדרות השונות שניתנו למושג "אישיות" על ידי פסיכולוגים, מגלה שונות גדולה. קרל רוג'רס מתייחס למושג אישיות באמצעות המונח "עצמי", שבו הוא רואה ישות מאורגנת סובייקטיבית המשפיעה על כל ההתנסויות של האדם ומעצבת אותן. אריק אריקסון רואה באישיות תוצר של תוצאות משברים, שכל אדם מתנסה בהם במהלך חייו. זיגמונד פרויד תיאר את מבנה האישיות כמורכב משלושה מרכיבים – הסתמי, האני והאני העליון.
פסיכולוגיה של האישיות

ערך מורחב: פרסונה (אנ')
הפסיכולוגיה של האישיות היא ענף בפסיכולוגיה החוקר את אישיות האדם וההבדלים הבין-אישיים. דגש אחד בתחום הוא על הרכבת דיוקן ברור של אדם וההליכים הפסיכולוגיים העיקריים שלו. גישה אחרת מגדירה את האישיות כהבדלים בסיסיים בפרט ובאה לחקור הבדלים אלו. גישה שלישית בוחנת את האופי האנושי וכיצד בני האדם דומים אחד לשני. שלוש הגישות משתלבות יחדיו בחקר האישיות. לשם הערכת האישיות ומדידתה, נוהגים להשתמש במבחני אישיות שונים.
הפסיכולוג האמריקאי החלוץ גורדון אולפורט הגדיר כבר בשנות הארבעים של המאה העשרים שתי גישות עיקריות לחקר האישיות – הגישה האידיוגרפית והגישה הנומותטית. המחקר הנומותטי מחפש להגדיר חוקים כלליים אותם ניתן ליישם על ציבור רחב, כדוגמת עקרון המימוש העצמי או תכונת המוחצנות. המחקר האידיוגרפי מנסה להבין את ההיבטים הייחודיים של הפרט.
קיים פולמוס פסיכולוגי ארוך שנים סביב השאלה האם האישיות קיימת כמבנה ארגוני יציב, או שמא תגובותיו של האדם הן מצביות או מורכבות בהרבה מכדי שניתן יהיה לארגנן במסגרות של הגדרת אישיות ספציפית. תאוריות פסיכולוגיות שתקפו את הפסיכולוגיה של האישיות הצביעו על כך שטווח השינוי של ההתנהגות האנושית הוא רחב כל כך, עד כי היכולת לדון במבנה מאפיין עקבי הופכת להיות בלתי תקפה לאורך החיים; בנוסף, כיוון שהפסיכולוגיה של האישיות משתמשת לעיתים קרובות בממצאים אמפיריים להוכחת טענותיה במקום במבנים תאורטיים, התעוררה ביקורת כנגד המתודולוגיה המחקרית השכיחה בשיטה.
הערות שוליים

↑  רוברט ס. וודוורת (1965). פסיכולוגיה. תל אביב: מסדה.
↑  Ryckman, 2004
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  NLI: 987007536385205171  BnF: cb119330753 (data)  GND: 4045242-6  LCCN: sh85100113  NDL: 00616797  NKC: ph115614
אליפות זוגות הנשים של NXT

| אליפות זוגות הנשים של NXT> פרטים |
| --- | --- |
ארגון מפעיל: WWE
מותג: NXT
תאריך יצירה: 10 במרץ 2021
תאריך זכייה: 23 ביוני 2023 (אוחדה עם אליפות זוגות הנשים של ה-WWE)
סטטיסטיקות
האלופות הראשונות: דקוטה קאי וראקל גונזלס
האלופות האחרונות: The Unholy Union (אלבה פייר ואיילה דאון)
הכי הרבה זכיות: כזוג (2 זכיות): דקוטה קאי וראקל גונזלס  טוקסיק אטרקשן (ג'יג'י דולין וג'ייסי ג'יין) כיחידה (2 זכיות): דקוטה קאי  ג'יג'י דולין  ג'ייסי ג'יין  ראקל גונזלס
האלופות לזמן הארוך ביותר: קיידן קרטר וקטאנה צ'אנס  ‏(186 ימים)
האלופות לזמן הקצר ביותר: דקוטה קאי וראקל גונזלס ‏(56 דקות)
האלופה המבוגרת ביותר: קנדיס לאריי ‏(35 שנים, 280 ימים)
האלופה הצעירה ביותר: רוקסן פרז ‏(20 שנים, 242 ימים)
האלופות הכבדות ביותר: דקוטה קאי וראקל גונזלס ‏(135 ק"ג)
האלופות הקלות ביותר: קיידן קרטר וקטאנה צ'אנס ‏(95 ק"ג)
אליפות זוגות הנשים של NXT (באנגלית: NXT Women's Tag Team Championship) הייתה תואר אליפות היאבקות מקצועית, שנוצר על ידי הארגון האמריקאי WWE, למותג NXT. זוהי הייתה אחת משתי חגורות אליפות זוגות נשים בארגון, לצד אליפות זוגות הנשים של ה-WWE, השייכת למותגים Raw וסמאקדאון. האליפות נוצרה ב-26 באוקטובר 2021 בפרק של התוכנית NXT, כשדקוטה קאי וראקל גונזלס הוכתרו לאלופות זוגות הנשים הראשונות עקב זכייתן בטורניר זוגות הנשים הראשון לזכר דאסטי רודס, זאת לאחר שהקרב על אליפות זוגות הנשים של ה-WWE, שקיבלו, הסתיים באופן מעורר מחלוקת. האלופות האחרונות היו The Unholy Union (אלבה פייר ואיילה דאון). אליפות זו אוחדה עם אליפות זוגות הנשים של ה-WWE ב-23 ביוני 2023 בפרק של התוכנית סמאקדאון.
היסטוריה

בדצמבר 2018 נוצרה אליפות זוגות הנשים של ה-WWE עבור מחלקת הזוגות הנשית של ארגון ההיאבקות ה-WWE אשר הייתה בלעדית לשלושת המותגים המרכזיים: Raw, סמאקדאון ו-NXT. ב-3 במרץ בפרק של התוכנית NXT, דקוטה קאי וראקל גונזלס, שזכו בטורניר זוגות הנשים הראשון לזכר דאסטי רודס וכתוצאה מכך ניתנה להן ההזדמנות להתמודד על חגורות אליפות אלו, התמודדו מול אלופות זוגות הנשים של ה-WWE באותה תקופה, ניה ג'קס ושיינה בייזלר (שהיו שייכות ל-Raw). לאחר שהשופט היה מעולף במהלך הקרב, בכיר הנהלת ה-WWE, אדם פירס, אשר אחראי על המותגים Raw וסמאקדאון, שלח לזירה שופט שני על מנת לקבוע שקאי נכנעה לבייזלר, אף על פי שקאי לא הייתה המתאבקת החוקית בקרב באותו הרגע. מחלוקת זו גררה לוויכוח מאחורי הקלעים בין פירס לג'נרל מנג'ר של NXT, ויליאם ריגל.
ב-10 במרץ בפרק של התוכנית NXT, ריגל הציג את חגורת אליפות זוגות הנשים של NXT אשר תהיה בלעדית למותג זה במטרה לא להיגרר למחלוקות נוספות עם המותגים Raw וסמאקדאון בעתיד. קאי וגונזלס הוכתרו לאלופות זוגות הנשים הראשונות עקב זכייתן בטורניר הזוגות לזכר דאסטי רודס. תקופת כהונתן לא נמשכה זמן רב, כשכבר באותו הערב, הן הגנו על חגורות האליפות מול המקום השני בטורניר, אמבר מון ושוטצי בלאקהארט. האחרונות ניצחו את קאי וגונזלס והפכו לאלופות זוגות הנשים השניות בהיסטוריה.
כתוצאה מהדראפט לשנת 2023, אלופות זוגות הנשים של NXT, אלבה פייר ואיילה דאון הועברו למותג סמאקדאון ביחד עם חגורות האליפות שלהן, כשהצהירו שהן תגינה על התואר בין כל שלושת המותגים, אף על פי שהן לא עשו זאת בפועל והן התחרו רק בקרבות שאינן היו על התואר בפרקי התוכנית סמאקדאון. ב-9 ביוני בפרק של התוכנית סמאקדאון, אלופות זוגות הנשים של ה-WWE באותה התקופה, רונדה ראוזי ושיינה בייזלר הציבו בפני פייר ודאון אתגר שלפיו יתקיים קרב איחוד אליפויות, אתגר שאליו האחרונות הסכימו ואכן נקבע ל-23 ביוני בפרק של התוכנית סמאקדאון. רוזי ובייזלר גברו על פייר ודאון והפכו לאלופת זוגות הנשים הבלתי מעורערות של ה-WWE, זכייה שהפכה את אליפות זוגות הנשים של ה-WWE זמינה גם למותג NXT. כתוצאה מאיחוד האליפויות, הוחלט להוציא מכלל פעילות את אליפות הזוגות הנשים, כשפייר ודאון הוכרו כאלופות האחרונות.
עיצוב האליפות

עיצוב האליפות כמעט זהה לאליפות הזוגות של הגברים במותג זה, מלבד למספר דברים חריגים. הרצועות קטנות יותר בשביל הנשים והן בצבע לבן במקום שחור. מעל הלוגו האנכי של NXT בפלטה המרכזית יש כיתוב של "זוגות הנשים" במקום רק הכיתוב "זוגות". הפלטות הצדדיות הניתנות לשינוי מכילות כברירת מחדל את הלוגו של NXT במקום הלוגו של ה-WWE, דבר שהופך את אליפות זו לאחת משתי חגורות אליפות של NXT בעלות מאפיין זה, לצד אליפות צפון אמריקה של NXT. בנוסף, הלוגו של ה-WWE לא נמצא מוטמע בתוך האות "X" של המילה NXT כמו בחגורת אליפות הזוגות של הגברים.